b'\n_START_ARTICLE_\nHi\xc5\xa1ica iz kock\n_START_SECTION_\nVsebina\n_START_PARAGRAPH_\nDeklica, ki ji je bilo ime Jelka, je stanovala v hi\xc5\xa1i, ki je bila narejena iz kock. Hi\xc5\xa1a je stala sredi travnika. Ob son\xc4\x8dnem vremenu je sedela pred svojo hi\xc5\xa1o in poslu\xc5\xa1ala pti\xc4\x8dje petje. Ko pa je padal de\xc5\xbe, se je sprehajala po svojih sobah. Stene v vsaki sobi so bile poslikane, in ko je Jelka pri\xc5\xa1la iz sobe, so se stene ogla\xc5\xa1ale. V prvi sobi ji je bela koko\xc5\xa1 kokodakala, v drugi sobi je bila naslikana \xc4\x8drna ma\xc4\x8dka, v tretji sobi pa je bil \xc4\x8dez vso steno naslikan dimnikar. In na nek de\xc5\xbeevni dan se je sosedov pes strgal z verige in podrl Jelkino hi\xc5\xa1o iz kock. Jelka je tako ostala brez strehe nad glavo. \xc5\xbdalostna je stala na de\xc5\xbeju. Bila je vsa premo\xc4\x8dena in \xc5\xbeelela si je, da bi ji kdo pomagal. Koko\xc5\xa1 ji je dala zlato jajce in ji naro\xc4\x8dila, naj ga razbije, ko bo la\xc4\x8dna. S kocke je stopila tudi \xc4\x8drna ma\xc4\x8dka, ki je Jelki spredla svetlo nit, da jo bo nosila s sabo na poti, da se ne bo izgubila. Iz druge kocke pa je vstal tudi dimnikar. On je Jelki dal gumb in ji naro\xc4\x8dil, da ga mora pri\xc5\xa1iti na obleko, da ji bo prinesel sre\xc4\x8do. Jelka je \xc5\xa1e vedno stala na de\xc5\xbeju in iskala \xc5\xa1ivanko, da bi pri\xc5\xa1ila gumb, a je ni na\xc5\xa1la. Od\xc5\xa1la je na pot, da poi\xc5\xa1\xc4\x8de \xc5\xa1iviljo. Vso pot je odvijala nit, da bi se znala vrniti. V prvi vasi je ni na\xc5\xa1la. Prehodila je prvi gozd, v drugem pa jo je zajela tema. Jelka je bila la\xc4\x8dna, zato je razbila jajce, ki ji ga je dala koko\xc5\xa1. Iz tega jajca je dobila dve jajci. Eno je bilo navadno belo, ki ga je Jelka pojedla, drugo pa ji je svetilo kot zvezda. Zato jo je luna prosila, naj sveti namesto nje in Jelka je morala po\xc4\x8dakati v gozdu celo no\xc4\x8d. Naslednji dan je morala prehoditi \xc5\xa1e tretji gozd, da je pri\xc5\xa1la v vas pod goro, kjer je na\xc5\xa1la \xc5\xa1iviljo. V zahvalo za pri\xc5\xa1iti gumb je Jelka dala \xc5\xa1ivilji preostalo nit, kar je ni porabila na poti in sre\xc4\x8dna od\xc5\xa1la domov. Ko je za\xc4\x8dela graditi, je do nje pri\xc5\xa1el pes, ki je sledil svetli niti. Pes je Jelki pomagal sezidati novo hi\xc5\xa1o, ker ji je staro podrl in ostal je pri njej in jo zvesto varoval. In vse je bilo tako kot prej, le \xc4\x8drne ma\xc4\x8dke ni bilo zaradi psa._NEWLINE_Nastopajo\xc4\x8di liki:_NEWLINE_Jelka, koko\xc5\xa1, ma\xc4\x8dka, dimnikar, pes, luna, \xc5\xa1ivilja._NEWLINE_Dogajalni kraj:_NEWLINE_Sredi travnika, kjer je stala Jelkina hi\xc5\xa1a iz kock. V gozdu, kjer je Jelka sre\xc4\x8dala luno in v vasi za goro, kjer je \xc5\xbeivela \xc5\xa1ivilja._NEWLINE_Dogajalni \xc4\x8das:_NEWLINE_Dva dni._NEWLINE_Simboli:_NEWLINE_Zlato jajce (svetloba, upanje), dimnikarjev gumb (sre\xc4\x8da), svetle\xc4\x8da nit (varnost, bogastvo)._NEWLINE_Pravlji\xc4\x8dno \xc5\xa1tevilo:_NEWLINE_Jelka je morala iti \xc4\x8dez tri gozdove, da je v vasi pod goro na\xc5\xa1la \xc5\xa1iviljo, ki ji je pri\xc5\xa1ila gumb za sre\xc4\x8do._NEWLINE_Pravlji\xc4\x8dne prvine:_NEWLINE_\xc5\xbdivali so poosebljene. Dobijo \xc4\x8dlove\xc5\xa1ke lastnosti (Ma\xc4\x8dka in koko\xc5\xa1 se pogovarjata z Jelko, ji pomagata.), imajo poseben pomen v \xc4\x8dlovekovemu \xc5\xbeivljenju. Prav tako je nenavadno jajce, ki ima posebno mo\xc4\x8d, da sveti namesto lune in gumb, ki prina\xc5\xa1a sre\xc4\x8do (vra\xc5\xbeeverje). \xc5\xbdival, ki je bila na za\xc4\x8detku zlobna (Pes je Jelki podrl hi\xc5\xa1o.), se na koncu zaveda svoje napake in se pokesa ter spremeni. \xc4\x8clovek in \xc5\xbeivali \xc5\xbeivijo v enakopravnem so\xc5\xbeitju. _NEWLINE_Zgodbo lahko tudi opredelimo kot fantazijo, ki za vsem tem skriva ve\xc4\x8dji in prikrit pomen. Pravljico si lahko vsak razlaga po svoje. Vsak \xc4\x8dlovek je osebnost zase in prav tako se zgodba v vsakemu posamezniku zrcali na povsem svojstven na\xc4\x8din.\n_START_SECTION_\nPrevodi pravljice Hi\xc5\xa1ica iz kock\n_START_PARAGRAPH_\nNEM\xc5\xa0KI JEZIK:_NEWLINE_\xe2\x80\xa2 James Kr\xc3\xbcss: Das Haus aus Kl\xc3\xb6tzchen (Hi\xc5\xa1a iz kock). Annette Betz Verlag, M\xc3\xbcnchen (1965). Ilustracije, Lidija Osterc._NEWLINE_FRANCOSKI JEZIK:_NEWLINE_\xe2\x80\xa2 Zlata Cognard: Les cubes enchant\xc3\xa9s (Hi\xc5\xa1a iz kock). Hachette, Paris (1971). Ilustracije, Lidija Osterc._NEWLINE_MAD\xc5\xbdARSKI JEZIK:  _NEWLINE_\xe2\x80\xa2 Szunyog S\xc3\xa1ndor: A kockah\xc3\xa1zik\xc3\xb3 (Hi\xc5\xa1ica iz kock). Pomurska zalo\xc5\xbeba, Murska sobota (1965). Ilustracije, Lidija Osterc._NEWLINE_\xc4\x8cE\xc5\xa0KI JEZIK:_NEWLINE_\xe2\x80\xa2 Oton Berkopec: Dome\xc4\x8dek z kostek (Hi\xc5\xa1a iz kock). St\xc3\xa1tni nakladatelstv\xc3\xad d\xc4\x95tsk\xc3\xa9 knihy, Praha (1961). Ilustracije: Gabriela Dubska._NEWLINE_HRVA\xc5\xa0KI JEZIK:_NEWLINE_\xe2\x80\xa2 An\xc4\x91elka Marti\xc4\x87: Ku\xc4\x87ica od kocaka (Hi\xc5\xa1a iz kock). Na\xc5\xa1a djeca, Zagreb (1964). Ilustracije, Lidija Osterc._NEWLINE_SRBSKI JEZIK:_NEWLINE_\xe2\x80\xa2 Eleonora Vuji\xc4\x8di\xc4\x87 Kern: Ku\xc4\x87ica od kockica (Hi\xc5\xa1a iz kock). Vuk Karad\xc5\xbei\xc4\x87, Beograd (1965). Ilustracije, Lidija Osterc._NEWLINE_ MAKEDONSKI JEZIK: _NEWLINE_\xe2\x80\xa2 Darko Spasov: \xd0\x9a\xd1\x83\xd1\x9c\xd0\xb8\xd1\x87\xd0\xba\xd0\xb0 \xd0\xbe\xd0\xb4 \xd0\xba\xd0\xbe\xd1\x86\xd0\xba\xd0\xb8 (Hi\xc5\xa1a iz kock). Najubavi bajki. Mladinska knjiga Skopje, Skopje (2011). Ilustracije, Lidija Osterc._NEWLINE_ITALIJANSKI JEZIK:_NEWLINE_\xe2\x80\xa2 Vida \xc5\xa0turm, Renato Caporali: La casetta di dadi (Hi\xc5\xa1a iz kock). Bemporad Marzocco, Firence (1967). Ilustracije, Lidija Osterc.\n_START_SECTION_\nLutkovne uprizoritve pravljice Hi\xc5\xa1ica iz kock\n_START_PARAGRAPH_\n- 19. september 2003 V Lutkovnem gledali\xc5\xa1\xc4\x8du Ljubljana je bilo premierno uprizorjeno delo Ele Peroci in Edija Majarona Hi\xc5\xa1ica iz kock _NEWLINE_(Gostovanja:Nova Gorica, Vrhnika, Kr\xc5\xa1ko, Novo mesto. \xc5\xa0tevilo ponovitev 45.).'